laion/Wikipedia-Exotic huggingface dataset:
תומאס קמינסקי

תומאס קמינסקי (באנגלית: Thomas Kaminski; נולד ב-23 באוקטובר 1992) הוא כדורגלן בלגי המשחק כשוער במועדון האנגלי לוטון טאון ובנבחרת בלגיה. קמינסקי התחיל את הקריירה שלו בקבוצת הנוער של ז'רמינל בירסחוט הבלגית. ב-2011 עבר לאו האוורלי לוון וב-2012 חתם באנדרלכט. ב-2020, עבר לבלקבורן רוברס מהצ'מפיונשיפ האנגלי. הוא הפך לשוער הראשון של הקבוצה ונבחר לשחקן העונה ב-2021. באוגוסט 2023, חתם בלוטון טאון מהפרמייר ליג לקראת העונה הראשונה שלהם בליגה הבכירה מאז 1992. קמינסקי שיחק בנבחרות הצעירות של בלגיה. ב-2014 זומן לראשונה לסגל הנבחרת הבוגרת, אך לא שותף במשחק. באוקטובר 2020 זומן שוב לסגל הנבחרת לקראת משחקי ליגת האומות נגד אנגליה ואיסלנד, אך נאלץ לוותר עקב הידבקותו בנהנגיף הקורונה. ב-23 במרץ 2024 ערך את הופעת הבכורה שלו בנבחרת בלגיה, בתיקו 0-0 נגד נבחרת אירלנד במשחק ידידות. נכלל בסגל נבחרת בלגיה לטורניר יורו 2024. מדיה וקבצים בנושא תומאס קמינסקי בוויקישיתוף תומאס קמינסקי, באתר Transfermarkt תומאס קמינסקי, באתר Soccerway תומאס קמינסקי, באתר BDFutbol תומאס קמינסקי, באתר WorldFootball.net תומאס קמינסקי, באתר FootballDatabase.eu תומאס קמינסקי, באתר ESPN העברות בעולם - 26.8: צ'לסי השלימה את רכישת בן צ'ילוול, באתר וואלה, 25 באוגוסט 2020 Kaminski out of Belgium squad, rovers 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית)
בוב רוזנשיין

רוברט "בוב" רוזנשיין הוא יזם אינטרנט אמריקאי-ישראלי, מייסד חברת Answers.com (לשעבר GuruNet) והיו"ר והמנכ"ל שלה עד מאי 2011. רוזנשיין נולד בהריסבורג, פנסילבניה למרטין רוזנשיין ויולנדה בלייר. הוא סיים תואר ראשון במדעי המחשב מהמכון הטכנולוגי של מסצ'וסטס ב-1976. בתחילת הקריירה שלו עבד רוזנשיין עבור Data General, American Management Systems, הבנק העולמי ואשטון טייט. הוא עבר לישראל ב-1983, שם עבד כיועץ תוכנה. בשנת 1988 ייסדו רוזנשיין ואחיו, פרופ' ג'פרי רוזנשיין, את חברת "כיוון", לימים "אקסנט תוכנה". המוצר הראשוני שלה היה מעבד התמלילים דגש, שהיה מעבד התמלילים הראשון שפעל בעברית על מערכת ההפעלה Microsoft Windows. הם פיתחו גרסאות של התוכנה לשוק הבינלאומי והוזמנו על ידי חברת מיקרוסופט לסייע בתרגום Windows לעברית וערבית בשנת 1991. על בסיס פרויקט זה פיתחה חברת "אקסנט" תוכנת תרגום שזכתה להצלחה, החברה הונפקה בבורסה בניו יורק ב-1995 וגדלה ל-150 עובדים, מתוכם כ-80 במרכז הפיתוח שלה בירושלים. אולם החברה החלה בשנים 1996–1997 לצבור הפסדים. באפריל 1998 בעלי המניות פיטרו את בוב רוזנשיין, שהיה סמנכ"ל טכנולוגיה, ואחר כך גם סגרו את מרכז הפיתוח בירושלים. על תרגום Windows לעברית, זכה רוזנשיין בפרס ראש ממשלת ישראל לתוכנה בשנת 1997. בשנת 1999, רוזנשיין הקים את GuruNet עם מורט מאיירסון ומארק טבה, בהתבסס על רעיון תוכנת תרגום והתאמתו לעידן האינטרנט, היא פיתחה תוכנה המשמשת כלקסיקון שבאפשרותה ניתן היה לקבל מילון מונחים, הפניות לאתרי אינטרנט בנושא המבוקש, אפשרות לרכישת ספרים ומידע שימושי מסוגים שונים. התוכנה הופצה בחינם והכנסות החברה היו אמורות להגיע משיווק ופרסום לפי מודל הדוט-קום. בשיא בועת הדוט-קום גייסה מעל ל-32 מיליון דולר בשני סביבי גיוסים. בין המשקיעים בחברה היה היזם יוסי ורדי וחברת אמריקה און ליין שהייתה אז ספקית שירותי האינטרנט הגדולה בעולם. יוסי ורדי היה גם זה שנתן לרוזנשיין את הרעיון לפתח פתרון מבוסס אינטרנט (עוד לפני שהשקיע בחברה). מרכז הפיתוח של החברה היה ממוקם בגן הטכנולוגי מלחה בירושלים. ב-2011 נמכרה החברה תמורת 127 מיליון דולר. בשנת 2009, רוזנשיין נבחר לגמר פרס ארנסט אנד יאנג ליזם השנה 2009 באזור מטרופולין ניו יורק. רוזנשיין הקים וניהל את חברת Curiyo בין השנים 2013–2016. Answers.com ללמוד מהצלחה ומכישלון- בוב רוזנשיין, סרטון בערוץ "TAUVOD", באתר יוטיוב (אורך: 13:38) גילעד נס, ‏איבדו כיוון, באתר גלובס, 11 בפברואר 2001 יונתן נשיא, ‏אקסנט: הפסד של 5.7 מ' ד', באתר גלובס, 11 בנובמבר 1996 עמי גינזבורג, ‏אקסנט: ההפסדים קטנו, אבל ההון הולך ונגמר, באתר גלובס, 5 במאי 1997 בתיה פלדמן, ‏לא יכולים בלי זה, באתר גלובס, 22 ביוני 2000 מרי שגיא-מידן, בוב רוזנשיין: "אנחנו לא חברת דוט.קום ששינתה את ייעודה", באתר TheMarker‏, 21 בדצמבר 2000 מאת אביבה משמרי, ‏גורונט השלימה גיוס של 28.5 מיליון דולר לפי שווי 80 מיליון ד', באתר גלובס, 6 ביוני 2000 איי אונליין, גורונט הירושלמית משנה שמה ל- Atomica; צירפה 4 מנהלי בכירים לשורותיה, באתר TheMarker‏, 7 בנובמבר 2000 עינב בן יהודה, גורו-נט מגייסת עובדים בארה"ב, באתר TheMarker‏, 13 בספטמבר 2000 גיא גרימלנד, הדרמה סביב Answers.com הסתיימה; תימכר ל-AFCV עבור 127 מיליון דולר, באתר TheMarker‏, 15 באפריל 2011 מאיר אורבך, Curiyo של בוב רוזנשיין גייסה 1.9 מיליון דולר, באתר כלכליסט, 29 ביוני 2014
לוקאס פרי

לוקאס אסטלה פרי (נולד ב-10 בדצמבר 1997) הוא כדורגלן ברזילאי המשחק בעמדת השוער בקבוצת אולימפיק ליון. פרי גדל במחלקת הנוער של נאוטיקו. לוקאס פרי הוא שחקן כדורגל ברזילאי שנולד בעיר ואליניוס במדינת סאו פאולו. הוא החל לשחק כדורגל בגיל ארבע במועדוני העיר שלו ובשנת 2010 עבר למועדון פונטה פרטה, שם שיחק שלוש שנים ושמונה חודשים, עד שעבר לקבוצת סאו פאולו בשנת 2013. בקבוצת סאו פאולו הוא עלה לסגל המקצועי בשנת 2015, אך לא שיחק. הוא בלט בקבוצת המילואים של הקבוצה ואף זכה באליפות הברזילאית לקבוצות מילואים בשנת 2018, אך לא קיבל הזדמנות בסגל הראשי. בינואר 2019 עבר בהשאלה לקריסטל פאלאס, אך לא זכה לדקות משחק. ביוני 2019 חזר לסאו פאולו לאחר שקריסטל פאלאס לא ניצלה את האפשרות לרכוש אותו. בדצמבר 2021, לאחר שהיה לו מעט הזדמנויות בסאו פאולו, הצטרף לקבוצת נאוטיקו בהשאלה עד לסיום עונת 2022. בנאוטיקו היה לו חלק בהצלחת הקבוצה בזכייה באליפות הפרנמבוקנה בשנת 2022. באוגוסט 2022 הצטרף לבוטפוגו בהשאלה וחתם חוזה עד לסיום שנת 2025. הוא קיבל הזדמנויות והפך להיות שחקן חשוב בסגל, ובעונת 2023, לאחר פציעתו של השוער הראשי, הפך לשחקן הרכב. הוא נחשב לשחקן מרכזי בקבוצתו והוא הוצג כאחד משחקני המפתח של הקבוצה במסגרות שונות, כולל בקמפיונטו הברזילאי. בינואר 2024 חתם לארבע וחצי שנים באולימפיק ליון. ב-2015 וב-2017 שיחק עם נבחרת ברזיל עד גיל 20 באליפות דרום אמריקה. באוגוסט 2023 זומן לראשונה לסגל נבחרת ברזיל הבוגרת כמחליף לשוער הפצוע בנטו. לוקאס פרי, באתר Transfermarkt לוקאס פרי, באתר Soccerway לוקאס פרי, באתר BDFutbol לוקאס פרי, באתר FootballDatabase.eu לוקאס פרי, באתר ESPN Após lesão no ombro, Gatito Fernández não jogará mais pelo Botafogo em 2022, odia Com Lucas Perri, Botafogo volta a ter um jogador na Seleção após quatro anos, globo
לואיס דאנק

לואיס קרל דאנק (נולד ב-21 בנובמבר 1991) הוא כדורגלן אנגלי המשחק כבלם במועדון ברייטון אנד הוב אלביון. דאנק גדל במחלקת הנוער של ברייטון. הוא ערך את הופעת הבכורה שלו בקבוצה הבוגרת במאי 2010. ב-4 באוקטובר 2013, הוחלט להשאיל את דאנק לבריסטול סיטי. מקיץ 2014, דאנק היה שחקן פותח בברייטון ובמשך שלוש עונות הוא שיחק כארבעים משחקי ליגה לעונה באליפות. בעונת 2016/17, סיימה ברייטון במקום השני באותה תחרות ובכך השיגה עלייה לפרמיירליג. בסוף קיץ 2017, דאנק האריך את חוזהו עד אמצע 2022. שלוש שנים לאחר מכן החוזה נוהל מחדש והוארך לשלוש עונות. ביולי 2023, התחייבות זו הוארכה בשנה נוספת. דאנק הפך לשחקן מפתח בהרכב ברייטון ועזר לה להעפיל לפרמייר ליג בעונת 2016/2017. באוקטובר 2018, זומן לראשונה לסגל נבחרת אנגליה. הוא ערך את הופעת הבכורה שלו בנבחרת בניצחון 0-3 על ארצות הברית. מדיה וקבצים בנושא לואיס דאנק בוויקישיתוף לואיס דאנק, ברשת החברתית אינסטגרם לואיס דאנק, באתר Transfermarkt לואיס דאנק, באתר Soccerway לואיס דאנק, באתר BDFutbol לואיס דאנק, באתר WorldFootball.net לואיס דאנק, באתר National Football Teams לואיס דאנק, באתר FootballDatabase.eu לואיס דאנק, באתר ESPN BRIGHTON DEFENDER LEWIS DUNK TO JOIN ENGLAND SQUAD FOR CROATIA AND SPAIN TRIP, thefa
מתיה זקאני

מתיה זקאני (באיטלקית: Mattia Zaccagni; נולד ב-16 ביוני 1995) הוא כדורגלן איטלקי המשחק בעמדת הקיצוני השמאלי בקבוצת לאציו מהסרייה א' ובנבחרת איטליה. זקאני ערך את הופעת הבכורה שלו כמקצוען בליגה האיטלקית השלישית במדי ונציה בספטמבר 2014. בספטמבר 2015 ערך את הופעת הבכורה שלו בסרייה א' במדי הלאס ורונה. ב-31 באוגוסט 2021 הושאל זקאני ללאציו עם אופציית העברה בסך 7 מיליון יורו. ב-17 בפברואר 2022, הוא כבש שער עם העקב, שנחשב גם לשערו הראשון בטורנירים אירופאיים, נגד פורטו בליגה האירופית. זקאני זומן לראשונה לסגל נבחרת איטליה הבוגרת בנובמבר 2020. ב-23 במאי 2024 קיבל זקאני זימון לנבחרת איטליה כחלק מהסגל המורחב לטורניר יורו 2024, וב-6 ביוני נקבע סופית שיהיה חלק מ-26 השחקנים בסגל האיטלקי אחרי ניפוי. אישיים שער העונה בסרייה א' (1): 2020/21 מתיה זקאני, ברשת החברתית אינסטגרם מתיה זקאני, באתר Transfermarkt מתיה זקאני, באתר Soccerway מתיה זקאני, באתר WorldFootball.net מתיה זקאני, באתר National Football Teams מתיה זקאני, באתר FootballDatabase.eu "Mattia Zaccagni si trasferisce alla Lazio", hellasverona Mancini convoca anche Bastoni, Ferrari e Zaccagni. Alle 16 primo allenamento, figc
דסטין קלייר

דסטין קלייר (באנגלית: Dustin Clare נולד; 2 בינואר 1982) הוא שחקן אוסטרלי. בין השנים 2006–2007, שיחק בתור ריילי וורד ב-48 פרקים של הסדרה בנות מקלאוד. בשנת 2009, הוא גילם את הרוצח סידני כריסטופר דייל פלאנרי בסרט Underbelly: A Tale of Two Cities וגם כשון בסדרה Satisfaction של Showtime Network (אוסטרליה). התהילה העולמית שלו התרחשה כאשר כיכב בתפקיד גאניקוס, הגלדיאטור האלוף של בית בטיאטוס, בסדרה "ספרטקוס אלוהי הזירה". . הוא חזר לתפקידו כגאניקוס בשתי עונות ההמשך של ספרטקוס: דם וחול בשם ספרטקוס: נקמה וספרטקוס : מלחמת הארורים . בשנת 2022 הופיע בסדרת הטלוויזיה, הקיץ של סאמר. הוא זכה בפרס לוג'י על משחקו בסדרת הטלוויזיה "בנות מקלאוד". קלייר נולד בגרפטון, הוא גדל בערים מקלין ובלינה, ניו סאות' ויילס. קלייר למד באקדמיה אוסטרליה המערבית לאמנויות הבמה בפרת', הוא סיים את לימודיו ב-2004. הוא שימש כשגריר של פסטיבל הסרטים בוורמבין בשנת 2012. הוא גם שגריר של קרן הסרט הלבן. מדיה וקבצים בנושא דסטין קלייר בוויקישיתוף דסטין קלייר, ברשת החברתית אקס (טוויטר) דסטין קלייר, במסד הנתונים הקולנועיים IMDb (באנגלית) דסטין קלייר, באתר AllMovie (באנגלית) דסטין קלייר, באתר Rotten Tomatoes (באנגלית) דסטין קלייר, במסד הנתונים הקולנועיים KinoPoisk (ברוסית) "Riley Ward (Dustin Clare)". NineMSN. אורכב מ-המקור ב-14 באוגוסט 2012. נבדק ב-9 ביוני 2012. {{cite web}}: (עזרה) "Episode List - McLeod's Daughters". IMDB. נבדק ב-9 ביוני 2012. {{cite web}}: (עזרה) "Channel Nine - Underbelly". Channel Nine Australia. אורכב מ-המקור ב-16 במאי 2012. נבדק ב-9 ביוני 2012. {{cite web}}: (עזרה) "The Cast of Satisfaction - Sean". Showtime Networks AU. נבדק ב-9 ביוני 2012. {{cite web}}: (עזרה) Reynolds, Mike. "Australian Actor Dustin Clare To Play Lead Role In Starz's 'Spartacus' Prequel". Multichannel (באנגלית אמריקאית). נבדק ב-2020-04-12. "'Wolf Creek' star Dustin Clare joins newly re-titled 'Pacific Rim: Uprising'". IF Magazine (באנגלית אמריקאית). 2017-03-06. נבדק ב-2020-04-12. Aeron Mer Eclarinal, Surviving Summer: All 18 Main Actors Who Appear In the Show (Photos), The Direct, ‏2023-09-18 (באנגלית) "Dustin Clare gets Satisfaction". TV Tonight (בAustralian English). 2008-07-01. נבדק ב-2020-04-12. "Q&A with Dustin Clare". NineMSN. אורכב מ-המקור ב-19 במרץ 2012. נבדק ב-9 ביוני 2012. {{cite web}}: (עזרה) "Dustin Clare Makes His Mark" (PDF). WAAPA Alumni Newsletter. WAAPA. אורכב מ-המקור (PDF) ב-18 במרץ 2012. נבדק ב-9 ביוני 2012. {{cite web}}: (עזרה) "Dustin Clare Warrambeen Film Festival Ambassador". Warrambeen Film Festival. ארכיון מ-2021-12-19. נבדק ב-9 ביוני 2012. {{cite web}}: (עזרה) "Dustin Clare". White Ribbon New Zealand (באנגלית אמריקאית). נבדק ב-2020-04-12.
פראית היא הרוח

פראית היא הרוח (באנגלית: Wild Is the Wind) הוא סרט פשע דרום אפריקני משנת 2022. הסרט מתאר את השחיתות ואת המתח הבין-גזעי הטבועים עמוק במערכת המשטרתית הדרום אפריקנית, דרך עיניהם של שני שוטרים המנסים לחקור רצח של נערה. ווסי מאטסוסו (מוטוסי מגאנו) וג'ון סמיט (פרנק ראוטנבך) הם צמד שוטרים מושחתים בשירות המשטרה של דרום אפריקה. הם נוהגים להעלים עין מפשעים קלים בתמורה לשוחד, ולעיתים אף מבצעים בעצמם פשעים כמו שוד סמים מחברי כנופיות במטרה למכור אותם לחברי כנופיות אחרים. הם מתגוררים בעיירה קטנה שבה חיים שחורים ולבנים ביחד, ולפיכך סובלת העיירה ממתיחות בין-גזעית עזה. שני השוטרים מתמודדים גם עם צרות אישיות: אשתו של ווסי עומדת ללדת, ו-ווסי מעוניין להבטיח לבנו חיים טובים יותר. ג'ון חייב סכום כסף גדול לבנק שמאיים לעקל את החווה שלו. כאשר נערה לבנה נרצחת, המתח בעיירה מתפוצץ. פרס כספי גדול מוצע למי שילכוד את הרוצח, ו-ווסי וג'ון מוכרחים להחליט כמה רחוק הם מוכנים ללכת כדי לפתור את בעיותיהם. "פראית היא הרוח", במסד הנתונים הקולנועיים IMDb (באנגלית) "פראית היא הרוח", באתר נטפליקס "פראית היא הרוח", באתר Rotten Tomatoes (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פראית היא הרוח".
וילסון מנאפה

וילסון מיגייס מנאפה (נולד ב-23 ביולי 1994), הידוע בשם מנאפה, הוא כדורגלן פורטוגזי המשחק כמגן בקבוצת גרנדה הספרדית. מנאפה התחיל את הקריירה שלו במחלקת הנוער של ספורטינג ליסבון. הוא שיחק במספר קבוצות בליגות הנמוכות בפורטוגל לפני שערך את הופעת הבכורה שלו בליגת העל הפורטוגלית בגיל 23 עם פורטימוננסה. ב-2019 חתם מנאפה בפורטו תמורת 7 מיליון אירו. הוא שיחק 130 משחקים וזכה עם המועדון בשתי אליפויות וגביעים. ב-2023 חתם מנאפה בגרנדה הספרדית. מדיה וקבצים בנושא וילסון מנאפה בוויקישיתוף וילסון מנאפה, ברשת החברתית אינסטגרם וילסון מנאפה, באתר Transfermarkt וילסון מנאפה, באתר Soccerway וילסון מנאפה, באתר BDFutbol וילסון מנאפה, באתר WorldFootball.net וילסון מנאפה, באתר FootballDatabase.eu Comunicado Oficial | Wilson Manafá, nuevo jugador del Granada CF, granadacf
איבן מרקאנו

איבן מרקאנו סיירה (נולד ב-23 ביוני 1987) הוא כדורגלן ספרדי המשחק כבלם בפורטו מליגת העל הפורטוגלית. מרקאנו התחיל את הקריירה שלו במחלקת הנוער של ראסינג סנטאנדר וערך את הופעת הבכורה שלו בקבוצה הבוגרת ב-2007. ב-2009 חתם בויאריאל והושאל לקבוצות חטאפה ואולימפיאקוס. ב-2012 חתם ברובין קאזאן וב-2014 חזר בהשאלה לאולימפיאקוס. ב-2014 חתם בפורטו. ב-6 בנובמבר 2016, לאחר מספר הזדמנויות שבהן ענד את סרט הקפטן כמחליף, מרקאנו שימש כקפטן לראשונה כשחקן הרכב פותח, בתיקו 1–1 ביתי מול בנפיקה. הוא הבקיע את שערו הראשון בליגת האלופות ב-17 באוקטובר 2017, בהפסד 3-2 בחוץ מול ר.ב. לייפציג. ב-2018 חתם ברומא לעונה אחת לפני שחזר לפורטו. מרקאנו שיחק בנבחרת הצעירה של ספרד והשתתף עמה באליפות אירופה עד גיל 21 ב-2009. מדיה וקבצים בנושא איבן מרקאנו בוויקישיתוף איבן מרקאנו, באתר Transfermarkt איבן מרקאנו, באתר Soccerway איבן מרקאנו, באתר BDFutbol איבן מרקאנו, באתר WorldFootball.net איבן מרקאנו, באתר FootballDatabase.eu Wieder Spektakel, spiegel Too little too late for Spain, uefa
קומה 58

"קומה 58" הוא שיר שהוקלט על ידי הזמר הישראלי עומר אדם. את השיר הוציאה ב-1 ביוני 2023 לאור חברת התקליטים D-Music, והוא נכלל כרצועה השנייה באלבום האולפן השביעי שלו, סוף העולם. "קומה 58" נכתב על ידי אדם, אלעד טרבלסי, עידן בקשי ואסף צרויה, שגם הפיק אותו מוזיקלית. הוא מלווה בווידאו קליפ בו מוצג אדם מבצע את מילותיו. נכון לאוקטובר 2023 עומד מונה הצפיות שלו ביוטיוב על כחמישה מיליון. הוא הגיע בשיאו למקום ה-13 במצעד השבועי של היטליסט. כמו כן, דורג במקום ה-28 במצעד השנתי. הקליפ של השיר צולם בדובאי בקליפ ניתן לראות את עומר ויוצרי השיר עובדים ומקליטים את השיר בקומה ה-58 המדוברת בשיר. הקליפ צולם ונערך על ידי הבמאי והצלם גל איסייב. קומה 58 - עומר אדם, יוטיוב
יצאה שבת

"יצאה שבת" הוא שיר שהוקלט על ידי הזמר הישראלי עומר אדם. את השיר הוציאה ב-1 ביוני 2023 לאור חברת התקליטים D-Music, והוא נכלל כרצועה השלישית באלבום האולפן השביעי שלו, סוף העולם. "יצאה שבת" נכתב על אודיה אזולאי והופק על ידי גיא דאן. הוא מלווה בווידאו קליפ בו מוצגות מילותיו על רקע קבוע. נכון לאוקטובר 2023 עומד מונה הצפיות שלו ביוטיוב על כ-3.5 מיליון. הוא הגיע בשיאו למקום ה-12 במצעד השבועי של היטליסט. כמו כן, דורג במקום ה-30 במצעד השנתי. יצאה שבת - עומר אדם, יוטיוב
גורקה גורוזטה

גורקה גורוזטה רודריגס (בספרדית: Gorka Guruzeta Rodríguez; נולד ב-12 בספטמבר 1996) הוא כדורגלן ספרדי המשחק כחלוץ באתלטיק בילבאו מהלה ליגה. גורוזטה נולד בסן סבסטיאן והצטרף למחלקת הנוער של אתלטיק בילבאו ב-2014. הוא ערך את הופעת הבכורה שלו בקבוצה הבוגרת באוגוסט 2018, במשחק הליגה נגד וסקה. בספטמבר 2020, חתם גורוזטה בסבאדל מהליגה השנייה. ביולי 2021, חתם באמורבייטה גם כן מהליגה השנייה. ביולי 2022, חזר גורוזטה לאתלטיק בילבאו וחתם על חוזה ל-2 עונות. אביו של גורוזטה, חאבייר, היה גם הוא כדורגלן ששיחק כבלם בריאל סוסיאדד. אחיו הצעיר ג'ון משחק כקיצוני ימני והצטרף גם הוא למחלקת הנוער של אתלטיק בילבאו. אתלטיק בילבאו גביע המלך הספרדי: 2023/24 אישיים מהלך החודש בלה ליגה: אוגוסט 2023 (יחד עם ניקו ויליאמס) גורקה גורוזטה, באתר Transfermarkt גורקה גורוזטה, באתר Soccerway גורקה גורוזטה, באתר BDFutbol גורקה גורוזטה, באתר WorldFootball.net גורקה גורוזטה, באתר FootballDatabase.eu גורקה גורוזטה, באתר ESPN Gorka Guruzeta returns to Athletic Club", athletic-club Tu navegador utiliza un bloqueador que impide el correcto funcionamiento de esta página, athletic
טאפס וטריפונס

"טאפס וטריפונס" הוא שיר שהוקלט על ידי הזמר הישראלי עומר אדם. את השיר הוציאה ב-1 ביוני 2023 לאור חברת התקליטים D-Music, והוא נכלל כרצועה השישית באלבום האולפן השביעי שלו, סוף העולם. "טאפס וטריפונס" נכתב על שי פינטו, רון ביטון, אורן דגו עמנואל וגל ג'ו כהן, שגם הפיקו יחד אותו מוזיקלית. הוא מלווה בווידאו קליפ בו מוצגות מילותיו על רקע קבוע. נכון לאוקטובר 2023 עומד מונה הצפיות שלו ביוטיוב על כ-3.3 מיליון. הוא הגיע בשיאו למקום ה-31 במצעד השבועי של היטליסט. כמו כן, דורג במקום ה-34 במצעד השנתי של רדיו קול רגע. טאפס וטריפונס - עומר אדם, יוטיוב
סמבה דיאלו

סמבה דיאלו (נולד ב-5 בינואר 2003) הוא כדורגלן סנגלי המשחק כקיצוני בקבוצת הפועל ירושלים מליגת העל. דיאלו נולד בדקר שבסנגל וגדל במחלקת הנוער של דארו סלאם. ב-2021 חתם בדינמו קייב. באוקטובר 2022 ערך את הופעת הבכורה שלו בקבוצה הבוגרת במשחק הליגה האירופית נגד א.א.ק. לרנקה. ב-25 במאי 2024 כבש את שערו הבכורה במדי הקבוצה במחזור ה-30 של ליגת העל האוקראינית לעונת 2023/2024 מול רוך לבוב. ב-13 בספטמבר 2024 עבר בהשאלה לעונה להפועל ירושלים. דיאלו שיחק בנבחרת סנגל עד גיל 20 בגביע העולם בכדורגל עד גיל 20 ב-2023. סמבה דיאלו, ברשת החברתית אינסטגרם סמבה דיאלו, באתר Transfermarkt סמבה דיאלו, באתר Soccerway סמבה דיאלו, באתר WorldFootball.net סמבה דיאלו, באתר FootballDatabase.eu אופיר סער‏, מדינמו קייב להפועל ירושלים: סמבה דיאלו הצטרף בהשאלה, באתר וואלה, 13 בספטמבר 2024. Senegal announce squad for FIFA U-20 World Cup in Argentina, panafricafootball
ממאדו למין קמארה

ממאדו למין קמארה (נולד ב-5 בינואר 2003) הוא כדורגלן סנגלי המשחק כקשר בקבוצת ברקאן מליגת העל המרוקאית. קמארה נולד וגדל בסנגל. ב-2021 הצטרף לברקאן המרוקאית. הוא זכה עם הקבוצה בגביע הקונפדרציות האפריקאי ב-2022. קמארה שיחק בנבחרת הנוער של סנגל וזכה עמה בגביע אפריקה עד גיל 20 ב-2023. באותה שנה ערך את הופעת הבכורה שלו בנבחרת הבוגרת. דיאלו שיחק בנבחרת סנגל עד גיל 20 בגביע העולם בכדורגל עד גיל 20 ב-2023. ממאדו למין קמארה, באתר Transfermarkt ממאדו למין קמארה, באתר Soccerway ממאדו למין קמארה, באתר WorldFootball.net ממאדו למין קמארה, באתר FootballDatabase.eu Exclu – Lamine Camara (milieu RS Berkane) : « Je porte les valeurs de Darou Salam en moi », wiwsport Senegal announce squad for FIFA U-20 World Cup in Argentina, panafricafootball ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ממאדו למין קמארה".
אלכסנדר מישלאייבסקי

אלכסנדר זכארייביץ' מישלאייבסקי (ברוסית: Александр Захарьевич Мышлаевский;‏ 24 במרץ 1856 – 1920) היה גנרל רוסי אשר התפרסם כמי שפיקד על הארמייה הקווקזית במהלך קרב סריקמיש. מישלאייבסקי נולד בזלטופול ב-24 במרץ 1856. הוא למד בגימנסיית ז'יטומיר, וב-1874 התגייס לצבא האימפריה הרוסית. לאחר מכן למד בבית הספר לתותחנים "מיכאילובסקי" ובאקדמיית המטה הכללי "ניקולייב". בין השנים 1884–1898 הוא שרת במחוז הצבאי קייב ובמטה הכללי הרוסי. לאחר מכן עבד במחלקה להיסטוריה צבאית של אקדמיית המטה הכללי "ניקולייב" עד 1905, ובמקביל שימש כראש הארכיון המדעי הצבאי של המטה הכללי עד 1903. בין מרץ לספטמבר 1909 הוא שימש כמממלא מקום ראש מנהל המטה הכללי. לאחר מכן הועבר לשמש כמפקד הקורפוס הקווקזי ה-2. בדצמבר 1913 הוא עבר לתפקיד עוזר למשנה למלך בקווקז. ב-1914, לאחר הפלישה העות'מאנית לקווקז, מונה מישלאייבסקי למפקד הארמייה הקווקזית והוטל עליו לעצור את הפלישה. בדצמבר של אותה שנה, נכנסו כוחותיו לקרב עם העות'מאנים בעיירה סריקמיש. הרוסים הצליחו אך בקושי להגן על העיירה בפני התוקפים. מישלאייבסקי נתקף פאניקה, הוציא פקודת נסיגה ונמלט בעצמו לטיפליס. בפועל, הפקודה לא הועברה, וסגנו של מישלאייבסקי גאורגי ברכמן, תפס את הפיקוד על הארמייה יחד עם ראש מטהו ניקולאי יודניץ'. יחד, הם הצליחו לעצור את ההתקדמות העות'מאנית. בטיפליס, מישלאייבסקי כתב דו"ח בו תיאר בצצורה פסימית את ההתקדמות העות'מאנית בקווקז. הדו"ח שלו גרם לבהלה המונית בעורף הרוסי. בפועל, ברכמן ויודניץ' זכו לניצחון מזהיר על העות'מאנים. הם הדפו אותם מכל שטחי האימפריה ופתחו בפני הצבא הרוסי את הדרך לאנטוליה. בעקבות כך, נודע מישלאייבסקי ברוסיה בתור "גנרל הפאניקה". בינואר 1915 הוא הודח מהפיקוד על הארמייה, ויודניץ' מונה למפקד החדש. כעבור חודשיים הוא סולק מהצבא. כעבור מספר חודשים הוא הוחזר לצבא והועסק בתעשיית המתכת הצבאית. לאחר מהפכת פברואר הוא מונה למפקד המחוז הצבאי קאזאן. אלכסנדר מישלאייבסקי באתר המוקדש לצבא הרוסי במלחמת העולם הראשונה אלכסנדר מישלאייבסקי באנציקלופדיה הרוסית הגדולה
פאפה דיופ

פאפה דמבה דיופ (נולד ב-4 בספטמבר 2003) הוא כדורגלן סנגלי המשחק כקשר אחורי במועדון הבלגי זולטה ורכם. דיופ נולד וגדל בסנגל ושיחק בקבוצת הנוער של דיאמבארס. ב-2022 חתם בזולטה ורכם, אך היה צריך להמתין כחודש עקב בעיות באישור העבודה שלו. דיופ שיחק עם נבחרת הנוער של סנגל בגביע אפריקה עד גיל 20 ב-2023, כבש 5 שערים וזכה עם הנבחרת בטורניר. דיופ אף שיחק בנבחרת סנגל עד גיל 20 בגביע העולם בכדורגל עד גיל 20 ב-2023. פאפה דיופ, באתר Transfermarkt פאפה דיופ, באתר Soccerway פאפה דיופ, באתר WorldFootball.net פאפה דיופ, באתר FootballDatabase.eu Offor en Diop zijn de nieuwste aanwinsten bij Essevee, essevee Senegal announce squad for FIFA U-20 World Cup in Argentina, panafricafootball ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאפה דיופ".
טדי שרמן-לואו

טדי סמואל שרמן-לאו (נולד ב-30 במרץ 2003) הוא כדורגלן אנגלי המשחק כשוער במועדון ברומלי מהליגה החמישית באנגליה, בהשאלה מצ'לסי מהפרמייר ליג. שרמן-לאו גדל במחלקות הנוער של לסטר סיטי וברטון אלביון. ב-2020 חתם בצ'לסי והושאל בחזרה לברטון אלביון לעונה. מאז עבר בהשאלה למספר מועדונים בליגות הנמוכות באנגליה. שרמן-לאו שיחק בנבחרות הנוער של אנגליה ואף זכה עם הנבחרת עד גיל 19 באליפות אירופה ב-2022. שרמן-לאו היה חלק מסגל הנבחרת לטורניר גביע העולם עד גיל 20 בשנת 2023. טדי שרמן-לואו, באתר Transfermarkt טדי שרמן-לואו, באתר FootballDatabase.eu England MU20s squad named for World Cup in Argentina, englandfootball ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טדי שרמן-לואו".
מת'יו קוקס

מת'יו איידן קוקס (באנגלית: Matthew Cox; נולד ב-2 במאי 2003) הוא כדורגלן אנגלי המשחק כשוער במועדון בריסטול רוברס מהליגה השלישית באנגליה, בהשאלה מברנטפורד מהפרמייר ליג. קוקס גדל במחלקות הנוער של צ'לסי ווימבלדון. ב-2021 חתם בברנטפורד אך מעולם לא שיחק בקבוצה הבוגרת. במקום זאת הושאל למספר קבוצות בליגות הנמוכות. קוקס שיחק בכל נבחרות הנוער של אנגליה ואף זכה עם הנבחרת עד גיל 19 ביורו 2022. קוקס היה השוער הבכיר בסגל הנבחרת לטורניר גביע העולם עד גיל 20 בשנת 2023. מת'יו קוקס, באתר Transfermarkt מת'יו קוקס, באתר Soccerway מת'יו קוקס, באתר FootballDatabase.eu פרופיל, באתר Transfermarkt England MU20s squad named for World Cup in Argentina, englandfootball ערך זה הוא קצרמר בנושא כדורגלנים אנגלים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מת'יו קוקס".
טאני

האם התכוונתם ל... קוסיי טאני – כדורגלן יפני קלודיה טני – פוליטיקאית אמריקאית רובין טאני – שחקנית אמריקאית ריוקו טאני – ג'ודוקא ופוליטיקאית יפנית תאני